יום זה יום יולד בו שיר
יום זה - יום יולד בו שיר; הקיצותי - על הקיר; שמש צעירה חמה; עסקה בכתיבה תמה,; כתב שימשי צוחק וחם:; צא היערה, נרדם!; ודבר - לא אדע מה -; בי נעור, בי זע, המה; על נימה סתומה מעין,; תפסני: בא מנין?; מתרוצץ בניגונים,; מילמלות חרוז גוונים,; ואני כבר בו מכיר: -; יום זה יום יולד בו שיר...; שיר יולד, הוא בוא יבוא!; מן הגורן אביבו?; כי מדוע חום אמבר; אפפני עם הבר,; ומערכת האפר; רעדה אל געות-הפר,; אל קול חמת חלילים?; ממזבח האלילים?; בכנף עב נמס וגז?; במזמוטיו של הירגז?; בפטפוטי טיפות הברז?; בקרית ענבים על - ארז,; בערמות החציר? -; יום זה יום יולד בו שיר.; הוא יבוא קל כחלום!; תזרקנו לי: שלום!; במשרוקית של אוניה,; מעיני תימניה,; מפסוק של התנ"ך; קם נעור (זה כבר נשכח!)?; אמצאנו בא מרון; במבשרת השיפון,; בניצוץ - בונה הקיר; כי ינדח גרזן על גיר,; בין פירחי האספרמניה,; בירדן על יד דגניה,; בגימגום יובל טמיר, -; יום זה יום יולד בו שיר!; היקירנו לבבי; שיר ששון, הי כאבי,; או אדלנו חי מתהום; של שכחון-דורות לאור-יום?; אם בכתב האבנים; של הימוט-האיתנים?; ברמז עולמות כוכבים,; בסוד כנפי החגווים?; יגונב לי מאיגרות; וקמעות ראשון דורות,; עם שיר אורן כי ינוע,; באפיק זהב מבוע,; בתרבוכת ים ספיר, -; יום זה יום יולד בו שיר!; 